# Montiranje zaštitnog mehanizma

- Izvucite pre svih radova na električnom alatu mrežni utikač iz utičnice.

Napomena: Posle loma brusne ploče za vreme rada ili pri oštećenju prihvatnog uređaja na zaštitnoj haubi/električnom alatu, mora se električni alat hitno poslati u servis, adrese pogledajte u odeljku „Servis i saveti za upotrebu“.

##

Postavite zaštitnu haubu (7) na prihvatnik na električnom alatu, sve dok se grebeni za kodiranje zaštitne haube ne poklope sa prihvatnim delom. Pri tom pritisnite i držite tako ručicu za deblokiranje (1).
Pritiskajte zaštitnu haubu (7) na vrat vretena sve dok traka zaštitne haube ne nalegne na prirubnicu električnog alata i okrećite zaštitnu haubu dok čujno ne ulegne u ležište.
Prilagodite poziciju zaštitne haube (7) zahtevima radnog koraka. Pritisnite ručicu za deblokiranje (1) nagore i okrenite zaštitnu haubu (7) u željeni položaj.

- Podesite zaštitnu haubu (7) tako da sva grebena poluge za deblokadu (1) upadnu u odgovarajuće otvore zaštitne haube (7).

- Podesite zaštitnu haubu (7) tako, da se sprečava letenje varnica u pravcu radnika.

- U smeru okretanja pribora zaštitna hauba (7) sme se okretati samo uz aktiviranje poluge za deblokadu (1)! U suprotnom, električni alat ne sme nikako da se dalje koristi i mora se predati servisu.

Napomena: Kodni ispust na zaštitnoj haubi (7) osiguravaju da se može montirati samo zaštitna hauba koja odgovara električnom alatu.

##

Za brušenje boja, lakova i plastike sa što manje prašine, zajedno sa lončastim diskom od tvrdog metala (11) možete da koristite zaštitnu haubu (6). Usisna hauba (6) nije prikladna za obradu metala.

Na usisnu haubu (6) možete da priključite kompatibilan usisivač kompanije Bosch. Postavite usisno crevo sa usisnim adapterom u predviđeni prihvatni deo usisne haube.

##

- Za rezanje uvek koristite zaštitnu haubu za rezanje (8) ili zaštitnu haubu za brušenje (7) zajedno sa prekrivkom za rezanje (9).

- Prilikom presecanja u kamenu morate se pobrinuti za dovoljno usisavanja prašine.

Zaštitna hauba za rezanje (8) montira se isto kao i zaštitna hauba za brušenje (7).

### Prekrivka za rezanje od metala

Montirajte prekrivku za rezanje (9) od metala na zaštitnoj haubi za brušenje (7) (videti sliku A): Zakrenite lučni držač ka pozadi (➊). Postavite prekrivku (9) na zaštitnu haubu za brušenje (7) (➋). Pritisnite lučni držač na zaštitnu haubu (7) (➌).
Za demontažu (videti sliku B) pritisnite dugme na lučnom držaču (➊) i zaokrenite ga ka nazad (➋). Skinite prekrivku (9) sa zaštitne haube (7) (➌).

### Prekrivka za rezanje od plastike

Prekrivku za rezanje (9) od plastike stavite na zaštitnu haubu za brušenje (7) (videti sliku C). Prekrivka (9) uleže uz zvuk i vidljivo na zaštitnu haubu (7).
Za demontažu (videti sliku D) odblokirajte prekrivku (9) na zaštitnoj haubi (7) (➊) levo ili desno i skinite prekrivku (➋).

##

Usisna hauba za rezanje sa vodećim šinama (30) montira se isto kao i zaštitna hauba za brušenje.

Pričvršćivanjem dodatne drške (5)/(4) pomoću luka na usisnoj haubi na kućištu menjača, električni alat se spaja sa usisnom haubom. Na usisnu haubu sa vodećim šinama (30) možete da priključite kompatibilan usisivač kompanije Bosch. Postavite usisno crevo sa usisnim adapterom u predviđeni prihvatni deo usisne haube.

Napomena: Trenje koje nastaje usled prašine u usisnom crevu i priboru tokom usisavanja, dovodi do elektrostatičkog punjena, koje korisnik može da oseti kao statičko pražnjenje (u zavisnosti od faktora u okruženju i njegovog fiziološkog stanja). Bosch generalno preporučuje upotrebu antistatičkog usisnog creva (pribor) za usisavanje fine prašine i suvih materijala.

##

- Za radove sa gumenim brusnim tanjirom (23) ili sa lončastom četkom/konusnom četkom/dijamantskom krunom za bušenje uvek montirajte zaštitu za ruke (22).

Pričvrstite zaštitu za ruke (22) sa dodatnom drškom (5)/(4).

##

Zavrnite dodatnu dršku (5)/(4) u zavisnosti od načina rada desno ili levo na glavi prenosnika.

- Električni alat koristite samo sa dodatnom drškom (5)/(4).

- Ukoliko je dodatna drška (5)/(4) oštećena, nemojte nastaviti da koristite električni alat. Ne vršite nikakve promene na dodatnoj dršci (5)/(4).

Dodatna drška za amortizovanje vibracija (4) omogućava rad sa malo vibracija i samim tim prijatniji i sigurniji rad.