# Arbejdsvejledning

##

- Brug altid en beskyttelsesskærm til skrubslibning ved slibning med bundne slibemidler (7).

- Anvend aldrig skæreskiver til skrubslibning.

- Ved skrubslibning kan beskyttelsesskærmen til skæring (8) eller beskyttelsesskærmen til slibning (7) med monteret afdækning til skæring (9) støde mod emnet og resultere i, at du mister kontrollen.

Med en hældningsvinkel på 30° til 40° opnår du det bedste arbejdsresultat ved skrubslibning. Bevæg el-værktøjet frem og tilbage med et moderat tryk. Derved undgår du, at emnet bliver for varmt, at det misfarves, eller at der opstår riller.

- Ved brug af skiver i kompositmateriale, som både er godkendt til skæring og slibning, skal beskyttelsesskæren til skæring (8) eller beskyttelsesskæren til slibning (7) anvendes med monteret afdækning til skæring (9).

##

- Brug altid beskyttelsesskærmen til slibning (7) ved slibning med lamelslibeskiven.

Med lamelslibeskiven (tilbehør) kan du også bearbejde hvælvede overflader og profiler. Lamelslibeskiver har en væsentligt længere levetid, lavere støjniveau og lavere slibetemperaturer end normale slibeskiver.

##

- Ved arbejde med gummislibetallerkenen (23) skal du altid montere håndbeskyttelsen (22).

Slibning med slibeskive kan foregå uden beskyttelsesskærm.

Rækkefølgen ved montering kan ses på grafiksiden.

Skru rundmøtrikken (25) på, og spænd den med spændenøglen.

##

- Brug altid beskyttelsesskærmen til slibning (7) ved børstning med skivebørster. Børstning med kopbørster/konusbørster kan foretages uden beskyttelsesskærm.

- Ved arbejde med kopbørste eller konusbørste skal du altid montere håndbeskyttelsen (22).

- Trådene i skivebørsterne kan blive fanget i beskyttelsesskærmen og knække af, hvis det maksimalt tilladte mål for skivebørsterne overskrides.

Rækkefølgen ved montering kan ses på grafiksiden.

Kopbørsten/konusbørsten/skivebørsten med gevind M14 skal kunne skrues så langt ind på slibespindlen, at den sidder tæt ind til slibespindelflangen for enden af slibespindelgevindet. Spænd kopbørsten/konusbørste/skivebørsten fast med en gaffelnøgle.

Skivebørsten med en diameter på 22,22 mm fastgøres ved at sætte holdeflangen med O-ringen (10) på slibespindlen (21), skrue rundmøtrikken (25) på og spænde den fast med spændenøglen.

##

- Brug altid beskyttelsesskærmen til skæring (8) eller beskyttelsesskæren til slibning (7) med monteret afdækning til skæring (9) ved skæring af metal med skæreskiver i komposit eller diamant-skæreskiver.

- Ved brug af beskyttelsesskærmen til slibning (7) til skærearbejde med skæreskiver i komposit er der øget risiko for gnistdannelse samt udslyngning af partikler og skivefragmenter i tilfælde af skivebrud.

Ved skæring skal der arbejdes med en jævn fremføring, som er afstemt efter materialet, der bearbejdes. Skæreskiven må ikke påføres tryk, komme i spænd eller udsættes for svingninger.

Udløbende skæreskiver må ikke bremses ved at trykke på siden.

El-værktøjet skal altid føres i modløb. Ellers er der risiko for, at det ukontrolleret trykkes ud af snittet. Ved skæring af profiler og firkantrør er det bedst at starte ved det mindste tværsnit.

##

- Ved skæring af sten med slibeskiver i komposit eller med diamant-slibeskiver skal du altid bruge udsugningsskærmen til skæring med føringsslidser (30) eller beskyttelsesskæren til skæring (8) eller beskyttelsesskærmen til slibning (7) med monteret afdækning til skæring (9).

- Sørg for tilstrækkelig støvopsugning, når der skæres i sten.

- Brug beskyttelsesmaske.

- El-værktøjet må kun anvendes til tørskæring/tørslibning.

- Ved brug af beskyttelsesskærmen til skæring (8), beskyttelsesskærmen til slibning (7) eller beskyttelsesskærmen til slibning (7) med monteret afdækning til skæring (9) til skære- og slibeopgaver i beton eller murværk er der risiko for forøget støvbelastning samt øget risiko for at miste kontrollen over el-værktøjet, hvilken kan føre til rekyldannelse.

Brug så vidt muligt en diamantskæreskive til overskæring af sten.

Ved anvendelse af udsugningsskærmen til skæring med føringsslæde (30) skal støvsugeren være godkendt til udsugning af stenstøv. Bosch tilbyder egnede støvsugere.

Start el-værktøjet, og sæt det på emnet med den forreste del af føringsslæden. Skub el-værktøjet med et moderat tryk, tilpasset til materialet der skal bearbejdes.

Ved skæring af særligt hårde materialer, f.eks. beton med højt kiselindhold, kan diamantskæreskiven blive overophedet og derved tage skade. En krans af gnister, der følger den omløbende diamantskæreskive, er et tydeligt tegn på dette.

I så fald skal du afbryde skærearbejdet og lade diamantskæreskiven køre kort tid i tomgang ved det højeste omdrejningstal for at afkøle den.

Hvis arbejdet skrider mærkbart langsommere frem, og der dannes en lysende krans af gnister, er det tegn på, at diamantskæreskiven er blevet sløv. Du kan slibe den igen ved at udføre korte snit i et slibende materiale, f.eks. kalksandsten.

##

- Ved skæring af materialer som plast, kompositmaterialer etc. med skæreskiver i komposit eller Carbide Multi Wheel-skæreskiver skal du altid anvende beskyttelsesskærmen til skæring (8) eller beskyttelsesskærmen til slibning (7) med monteret afdækning til skæring (9). Ved at bruge udsugningshætten med føringsslidser (30) opnår du en bedre støvudsugning.

##

- Brug kun tør-diamantborekroner.

- Ved arbejde med diamantborekroner skal du altid montere håndbeskyttelsen (22).

Sæt ikke diamantborekronen parallelt på emnet. Dyk skråt ned i emnet og i roterende bevægelser. Dermed køles diamantborekronen optimalt og holder længere.

##

Slidser i bærende vægge er underlagt nationale bestemmelser. Disse forskrifter skal altid overholdes. Før arbejdet påbegyndes, skal den ansvarlige statiker, arkitekt eller byggeledelse spørges til råds.