# Töösuunised

##

- Kasutage ühendatud lihvimisvahenditega jämelihvimisel alati lihvimise kaitsekatet (7).

- Ärge kunagi kasutage lõikekettaid käiamiseks.

- Jämelihvimisel võib lõikamise kaitsekate (8) või lihvimise kaitsekate (7) koos paigaldatud lõikamiskattega (9) põrkuda töödeldava detailiga ja põhjustada kontrolli kaotust.

Jämelihvimisel saavutate parima töötulemuse kohtumisnurga 30° kuni 40° korral. Juhtige elektrilist tööriista mõõduka survega edasi-tagasi. Nii ei lähe töödeldav detail liiga kuumaks, ei muuda värvi ega teki vagusid.

- Ühendatud ketaste kasutamisel, mida on lubatud rakendada nii lõikamiseks kui lihvimiseks, tuleb kasutada lõikamise kaitsekatet (8) või lihvimise kaitsekatet (7) koos paigaldatud lõikamiskattega (9).

##

- Kasutage lamell-lihvkettaga lihvimisel alati lihvimise kaitsekatet (7).

Lamell-lihvkettaga (lisavarustus) saab töödelda ka kumeraid pindu ja profiile. Lamell-lihvketastel on tunduvalt pikem eluiga, madalam müratase ja madalam lihvimistemperatuur kui tavalistel lihvketastel.

##

- Kummist lihvtallaga töötades (23) paigaldage alati käekaitse (22).

Lihvtaldrikuga võib lihvida ilma kaitsekatteta.

Paigalduse järjekord on toodud jooniste lehel.

Keerake peale ümarmutter (25) ja pingutage see kaheavavõtmega.

##

- Kasutage ketasharjadega harjamisel alati lihvimise kaitsekatet (7). Kaussharjaga/koonusharjaga võib harjata ilma kaitsekatteta.

- Kaussharja või koonusharjaga töötamiseks paigaldage alati käekaitse (22).

- Ketasharjade maksimaalsete lubatud mõõtmete ületamisel võivad ketasharjade traadid haakuda kaitsekattega ja puruneda.

Paigalduse järjekord on toodud jooniste lehel.

Keermega M14 kaussharja/koonusharja/ketasharja peab saama nii kaugele lihvimisspindlile kruvida, et lihvimisspindli äärik toetub tugevalt vastu lihvimisspindli keerme otsa. Pingutage kausshari/koonushari/ketashari harkvõtmega.

Läbimõõduga 22,22 mm ketasharja kinnitamiseks asetage O-rõngastihendiga tugiäärik (10) lihvspindlile (21), keerake peale ümarmutter (25) ja pingutage see kaheavavõtmega.

##

- Kasutage metalli ühendatud lõikeketastega või teemantlõikeketastega lõikamisel alati lõikamise kaitsekatet (8) või lihvimise kaitsekatet (7) koos paigaldatud lõikamiskattega (9).

- Lihvimise kaitsekatte (7) kasutamisel ühendatud lõikeketastega lõikamisel on suurem sädemete ja osakeste ning ketta purunemisel kettalamellide eemalepaiskumise risk.

Lõikelihvimisel töötage mõõduka ja töödeldava materjali jaoks sobiva ettenihkega. Ärge avaldage lõikekettale survet, ärge kallutage ega võngutage lõikeketast.

Järelpöörlevaid lõikekettaid ärge pidurdage külgsurve avaldamisega.

Elektrilise tööriista ettenihke suund peab alati olema vastupidine liikumissuunale. Vastasel korral tekib oht, et tööriist surutakse kontrollimatult lõikest välja. Profiilide ja nelikanttorude lõikamist alustage väikseimast ristlõikest.

##

- Kasutage kivi ühendatud lõikeketastega või kivimite/betooni teemantlõikeketastega lõikamisel alati juhtkelguga lõikamise tolmueemaldamiskatet (30) või lõikamise kaitsekatet (8) või lihvimise kaitsekatet (7) koos paigaldatud lõikamiskattega (9).

- Kivi lõikamisel tuleb tagada piisavalt tõhus tolmuimemine.

- Kandke tolmukaitsemaski.

- Elektrilist tööriista tohib kasutada üksnes kuivlõikamiseks/kuivlihvimiseks.

- Lõikamise kaitsekatte (8), lihvimise kaitsekatte (7) või lihvimise kaitsekatte (7) koos paigaldatud lõikamiskattega (9) kasutamisel betooni või müüritise lõikamis- ja lihvimisrakendustes on suurenenud tolmukoormuse oht ning kõrgendatud risk kaotada kontroll elektrilise tööriista üle, mis võib põhjustada tagasilööke.

Kivi lõikamiseks on kõige parem kasutada teemantlõikeketast.

Juhtkelguga lõikamise tolmueemalduskatte (30) kasutamisel peab tolmuimejal olema kivitolmu eemaldamise kasutusluba. Bosch pakub sobivaid tolmuimejaid.

Lülitage elektriline tööriist sisse ja asetage see juhtkelgu esiosaga töödeldavale detailile. Lükake elektrilist tööriista töödeldavale materjalile vastava mõõduka ettenihkega.

Eriti kõva materjali, nt suure ränisisaldusega betooni lõikamisel võib teemantlõikeketas üle kuumeneda ja seeläbi kahjustuda. Sellest annab märku teemantlõikeketta ümber tekkiv sädemevöö.

Sellisel juhul katkestage lõikamine ja laske teemantlõikekettal jahtumiseks töötada veidi aega maksimaalsel tühikäigu-pöörlemiskiirusel.

Tunduvalt väiksem jõudlus ja ketta ümber tekkiv sädemevöö annavad märku sellest, et teemantlõikeketas on nüri. Lõikeketta teritamiseks võite teha lõikekettaga lühikesi lõikeid abrasiivses materjalis, nt silikaattellises.

##

- Kasutage materjalide, nagu plast, komposiitmaterjalid jne lõikamisel ühendatud lõikeketastega või Carbide Multi Wheel lõikeketastega alati lõikamise kaitsekatet (8) või lihvimise kaitsekatet (7) koos paigaldatud lõikamiskattega (9). Juhtkelguga lõikamise tolmueemaldamiskatte(30) kasutamisel saavutate parema tolmueemaldamise.

##

- Kasutage ainult kuiv-teemant-puurkroone.

- Teemant-puurkrooniga töötades paigaldage alati käekaitse (22).

Ärge toetage teemant-puurkrooni töödeldavale detailile paralleelselt. Sisenege töödeldavasse detaili kaldu ja ringliikumistega. Nii saavutate optimaalse jahutuse ja teemant-puurkrooni pikema püsivusaja.

##

Piludele kandeseintes kehtivad siseriiklikud nõuded. Neid eeskirju tuleb tingimata järgida. Enne töö algust pidage nõu vastutava staatikaspetsialisti, arhitekti või projektijuhiga.