# Puštanje u rad

- Pridržavajte se mrežnog napona! Napon izvora struje mora se podudarati s podacima na tipskoj pločici električnog alata. Električni alati označeni sa 230 V mogu raditi i na 220 V.

Pri radu s električnim alatom priključenim na mobilne generatore, koji nemaju dovoljne rezerve snage odnosno odgovarajuću regulaciju napona s pojačanjem struje zaleta, može doći do gubitka snage ili do neuobičajenog ponašanja električnog alata pri uključivanju.

Provjerite prikladnost korištenog generatora, posebno u pogledu mrežnog napona i frekvencije mreže.

## Uključivanje/isključivanje

(GWS 12-125 P)

Za puštanje električnog alata u rad pomaknite polugu za deblokiranje (31) prema naprijed i zatim pritisnite prekidač za uključivanje/isključivanje (3) prema gore.

Za isključivanje električnog alata otpustite prekidač za uključivanje/isključivanje (3).

- Prije uporabe provjerite brusne alate. Brusni alat mora biti besprijekorno montiran i mora se moći slobodno okretati. Provedite probni rad od najmanje 1 minute bez opterećenja. Ne koristite oštećene, nezaobljene ili vibrirajuće brusne alate. Oštećeni alati mogu puknuti i uzrokovati ozljede.

## Uključivanje/isključivanje

(GWS 12-125 S)

Za puštanje električnog alata u rad pritisnite prekidač za uključivanje/isključivanje (32) prema naprijed.

Za fiksiranje prekidača za uključivanje/isključivanje (32), prekidač za uključivanje/isključivanje (32) pritisnite naprijed dolje da se uglavi.

Za isključivanje električnog alata otpustite prekidač za uključivanje/isključivanje (32) odnosno ako je blokiran, pritisnite kratko prekidač za uključivanje/isključivanje (32) natrag dolje i zatim ga otpustite.

- Prije uporabe provjerite brusne alate. Brusni alat mora biti besprijekorno montiran i mora se moći slobodno okretati. Provedite probni rad od najmanje 1 minute bez opterećenja. Ne koristite oštećene, nezaobljene ili vibrirajuće brusne alate. Oštećeni alati mogu puknuti i uzrokovati ozljede.